open-index/open-wikipedia-markdown huggingface dataset:
Ինչպես ջուրը շոկոլադի համար (ֆիլմ)

«**Ինչպես ջուրը շոկոլադի համար (ֆիլմ)**» (, ), Ալֆոնս Առաուի կինոֆիլմը։ Վեպի էկրանիզացիան հեղինակը մեքսիկացի բանաստեղծ Լաուրա Էսքիվելն է։

## Սյուժե
Տիտան և Պեդրոն սիրահարվում են միմյանց։ Պեդրոն հոր հետ գնում է Տիտայի մոր մոտ խնամախոսության։ Դոնյա Էլենան հետևելով ընտանեկան ավանդույթին, որ կրտսեր զավակը պետք է պահի մորը մինչ նրա մահը, մերժում է նրանց։ Փոխարենը, նա առաջարկում է Տիտայի ավագ քրոջը՝ Ռոսաուրային։ Պեդրոն Տիտային մոտ գտնվելու համար համաձայնում է։ Դոնյա Էլենան զգուշացնում է Տիտային, որ նրան չի կարելի մոտենալ Պեդրոյին։ Հարսանեական ուտեստներ պատրաստելու ընթացքում Տիտան լաց է լինում և արցունք է թափում տորթի խմորի մեջ։ Հյուրերը դրանից թունավորվում են, իսկ Տիտայի մայրը մտածում է, որ նա դիտավորյալ փսխադեղ է ավելացրել, որպեսզի փչացնի քրոջ հարսանիքը։ Որոշ ժամանակ անց Ռոսաուրան և Պեդրոն ունենում են Ռոբերտո անունով տղա, սակայն Ռոսաուրան կաթ չի ունենում, որպեսզի կերակրի որդուն։ Այդ իսկ պատճառով Տիտան իր կաթով է կերակրում երեխային, ինչը առիթ է հանդիսանում Պեդրոյի և Տիտայի հաճախակի հանդիպմանը։ Դոնյա Էլենան սկսում է կասկածել, որ ամեն բան կարգին չէ և Պեդրոյին, Ռոսաուրային և Ռոբերտոյին ուղարկում է Սան Անտոնիո իր եղբոր մոտ։ Այնտեղ Ռոբերտոն զրկվում է Տիտայի կաթից և մահանում է սովից։ Տիտան իմանալով այդ մասին ընդարմացվում է և Դոնյա Էլենան նրան ուղարկում է նրան հոգեբուժարան։ Բժիշկ Բրաունը սիրահարվում Տիտային և որոշում պահել իր տանը։ Որոշ ժամանակ անց Տիտան ուշքի է գալիս։ Այդ ժամանակ ագարակի վրա, որտեղ ապրում է Դոնյա Էլենան, հարձակվում են հեղափոխականները և սպանում նրան։ Դոնյա Էլենան տունը թողել էր Ռոսաուրային և նա տեղափոխվում է Պեդրոյի հետ։ Տիտան կրկին վերադառնում  է նրանց մոտ։ Այնուհետև Ռոսաուրան ունենում է դուստ Էսպերանսային և իմանում, որ այլևս չի կարող ծննդաբերել։ Պեդրոն դավաճանում է նրան Տիտայի հետ։ Ռոսաուրան զրկում է Տիտային մոտենալ դստերը, սպառնալով, որ կվռնդի տնից։ Տիտան իմանում է, որ քույրը ուզում է շարունակել ընտանեկան ավանդույթը և թույլ չտալ, որ իր դուստրը ամուսնանա։ Որոշ ժամանակ անց Ռոսաուրան անմարսողությունից մահանում է։ Մի քանի տարի անց Էսպերանսան ամուսնանում է և հեռանում տնից։ Իսկ Պեդրոն և Տիտան մահանում են տանը հրդեհից։

## Դերերում
* Ռեհինա Տորնե - *Էլենա, Տիտայի մայրը*
* Լումի Կամասոս - *Տիտա*
* Մարկո Լեոնարդի - *Պեդրո*
* Մարիո Իվան Մարտինես - *բժիշկ Բրաուն*
* Ադա Քարասկո - *Նաչա*
* Յարելի Արիսմենդի - *Ռոսաուրա*
* Կլոդետ Մայե - *Հերտրուդա*
* Փիլար Արանդա - *Չենչա*

## Պարգևներ
Մեքսիկական ակադեմիան արժանացրել է ռոմանտիկ նկարը մի քանի Արիելի մրցանակի (այդ թվում *որպես ամենալավ ֆիլմ* առաջադրումը)։ Բացի այդ ֆիլմը առաջադրվել է Ոսկե գլոբուսի 51-րդ արարողությունում,(ամենալավ օտարալեզու ֆիլմ) և առաջ է քաշվել անգլիական BAFTA մրցանակի հայցմանը։

## Ծանոթագրություններ

## Արտաքին հղումներ
* 
* 
* 

Կատեգորիա:1990-ականների դրամա ֆիլմեր
Կատեգորիա:1992 դրամա ֆիլմեր
Կատեգորիա:Miramax ֆիլմեր
Կատեգորիա:Գրքերի էկրանավորումներ
Կատեգորիա:Իսպաներեն ֆիլմեր
Կատեգորիա:Մեքսիկական դրամա ֆիլմեր
Կատեգորիա:Մեքսիկական ֆիլմեր
Կատեգորիա:Վեպերի էկրանավորումներ
Կատեգորիա:1990-ականների իսպաներեն ֆիլմեր
Կատեգորիա:1992 ֆիլմեր
Յանիկ Բիսոն

**Յանիկ Բիսոն** (Անգլերեն *Yannick Bisson*; ), կինոյի և հեռուստատեսության կանադացի դերասան։ Հայտնի է «Մերդոկի հետաքննությունը» սերիալից, որտեղ խաղացել է գլխավոր դերում։

## Կենսագրություն և կարիերա
Բիսոնը ծնվել է Մոնրեալում, Քվեբեկ նահանգում։ Ունի ֆրանսիական և ամերիկյան արմատներ։ Դեռահասության տարիներին նա տեղափոխվել է Տորոնտո, որտեղ սկսել է դերասանական կարիերիա։ Յանիկի հայրը, տեսնելով, որ որդին հետաքրքրված է դերասանությամբ, թերթում հայտարարություն է կարդացել, որտեղ նշված էր, որ նկարահանման համար երեխա-դերասանների են հավաքում։

Հեռուստատեսությամբ առաջնախաղով հանդես է եկել 1984 թվականին, 15 տարեկան հասակում, Մեգան Ֆոլուզի հետ միասին խաղալով «Հոկեյի գիշեր» հեռուստատեսային ֆիլմում։

2002-ից 2005 թվականներին նա «Sue Thomas. F.B.Eye» հեռուստասերիալում խաղացել է ՀԲԴ գործակալ Ջեք Հադսոնի դերը։

2008 թվականին ստացել է Ուիլյամ Մերդոկի կենտրոնական դերը կանադական «Մերդոչի հետաքննություն» հեռուստասերիալում։ Նա նաև եղել է սերիալի 44 էպիզոդների գործադիր պրոդյուսերը, իսկ չորրորդ սեզոնում՝ որպես ռեժիսոր։

2012 թվականին հայտնվել է Գեղեցկուհին և հրեշը հեռուստասերիալի էպիզոդիկ դրվագում։

## Անձնական կյանք
Ամուսնացած է դերասանուհի Շանթել Կրեյգի հետ։ Նրանք ծանոթացել են ավագ դպրոցում սովորելու տարիներին։ Զույգն ունի երեք դուստր՝ Բրայան, Դոմինիկը և Միչելան։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի կինոռեժիսորներ
Կատեգորիա:Կանադացի հեռուստատեսային դերասաններ
Արտյոմ Գոլուբև

**Արտյոմ Վալերևիչ Գոլուբև** (), ռուս ֆուտբոլիստ, «Ուֆա» ակումբի պաշտպան։

## Ակումբային գործունեություն
Ֆուտբոլով սկսել է զբաղվել «Օլիմպիա» ակումբում, առաջին մարզիչը եղել է Օլեգ Վիկտորովիչ Պրոսկուրյակովը, ապա տեղափոխվել է «Կրասնոդար» ակադեմիա։ 2015/16 և 2017/2018 մրցաշրջաններում անցկացրել է 57 խաղ, խփել է երկու գոլ երիտասարդական առաջնությունում։ Անցկացրել է չորս խաղ ՈՒԵՖԱ 2017/18 պատանեկան լիգայում։ «Կրասնոդար 2»-ի կազմում խաղացել է 2017 և 2018 ՖԱԼ գավաթի  խաղարկությանը։ 2018 թվականի մայիսի 15-ին կատարել է իր նորամուտը ՊՖԼ առաջնության ժամանակ, վերջին փուլում Կրասնոդար 2-ում խաղալով «Աֆիպսի» դեմ (1:0)՝ 2018/19 մրցաշրջանում դարձել է թիմի ՖԱԼ առաջնության հիմնական խաղացող, անցկացրել է  երկու խաղ «Կրասնոդար 3» ակումբում ՊՖԼ առաջնությունում  2018 թվականի դեկտեմբերի 2-ին կատարել է իր նորամուտը պրեմիեր լիգայում, դուրս է եկել փոխարինման 84-րդ րոպեին տնային հանդիպման ժամանակ «Ուրալ» ակումբի դեմ խաղում (2:0)։ Հինգ օր հետո խաղացել է Ռուսաստանի գավաթի 1/4 եզրափակչում՝ «Ռոստով» ակումբի դեմ խաղի երկրորդ խաղակեսում (2:2)։

Հուլիսի 31-ին կնքել է վարձավճարային համաձայնագիր «Ուֆա» ակումբի հետ»։

## Կարիերան հավաքականում
2016 թվականի Եվրոպայի առաջնության (պատանեկան՝ մինչև 17 տարեկան, ընտրական մրցաշար, ընտրական փուլ) (2 խաղ, 1 գոլ) և 2016 թվականի Եվրոպայի առաջնության (պատանեկան մինչև 17, ընտրական մրցաշար, փուլ)  մասնակից է (3 խաղ) որակավորման փուլերը 2016 թվականի Եվրոպայի առաջնության (պատանեկան՝ մինչև տարեկան)։ 2018 թվականի Եվրոպայի առաջնության (մինչև 19 տարեկան) մասնակից է։

## Ելույթների վիճակագրություն
### Ակումբային վիճակագրություն
* 2019 թվականի հուլիսի 31-ի դրությամբ։*

## Ծանոթագրություններ

Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Կրասնոդարի ֆուտբոլիստներ
Գառնի յարախ

**Գառնի յարախ** ( - փորը ճղած), լցոնած սմբուկ, հայկական խոհանոցի ուտեստ։

## Պատրաստում
Ճղված սմբուկը լցոնվում է աղացած մսի, տապակած և կտրտած սոխի, սխտորի, սև պղպեղի լոլիկի խառնուրդով։ Հավելյալ ավելացվում է կանաչ պղպեղ, մաղադանոս։  Սմբուկը երբեմն լցոնելուց առաջ տապակում են։ Պատրաստվում է փռում, մատուցվում է տաք վիճակում։

Նմանատիպ ուտեստ է Իմամ բայալդին, որը պատրաստվում է առանց մսի  և մատուցվում է սենյակի ջերմաստիճանի։

## Ծանոթագրություններ

## Գրականություն
* 
* 

Կատեգորիա:Թուրքական խոհանոց
Կատեգորիա:Թուրքերեն բառեր և արտահայտություններ
Կատեգորիա:Համաշխարհային խոհանոց
Դարհեմի համալսարան

**Դարհեմի համալսարան**, , հայտնի է նաև **Դարհեմական համալսարան**, , համալսարան Անգլիայի Դարհեմ քաղաքում։ Հիմնադրվել է խորհրդարանի ակտով 1832 թվականին և ստացել թագավորական խարտիան 1837 թվականին։ Համարվում է Անգլիայի ամենահեղինակավոր և երեք գլխավոր համալսարաններից մեկը, քանի որ դրանից առաջ Անգլիայի տարածքում գոյություն են ունեցել միայն Օքսֆորդի և Քեմբրիջի համալսարանները (ինչպես նաև ընդամենը 4 տարի գոյություն ունեցող Նորթհեմփթոնի համալսարանը)։ Երրորդ կոչվելու իրավունքը վիճարկում է Լոնդոնի համալսարանը, հիմնվելով համալսարանի կարգավիճակ չունեցող իր առանձին հնագույն ստորաբաժանումների վրա։

## Պատմություն և նկարագրություն
մինի
Դարհեմի համալսարանը բաղկացած է կենտրոնական դեպարտամենտից (ֆակուլտետներից) և 16 քոլեջներից։ Ընդհանուր առմամբ, դեպարտամենտները (ֆակուլտետները) զբաղվում են հետազոտական աշխատանքով և ուսանողների համար դասախոսությունների կենտրոնացված կազմակերպմամբ, մինչդեռ քոլեջները պատասխանատու են ավագ կուրսերի, ասպիրանտների և համալսարանի անձնակազմի մի մասի տեղաբաշխման և ապահովման համար։

Համալսարանի ուսանողները հիմնականում միջին և բարձր դասի ներկայացուցիչներ են։ Ըստ University Guide-ի վերջին հետազոտության, Դարհեմի համալսարանը Մեծ Բրիտանիայում զբաղեցնում է 3-րդ տեղը՝ Քեմբրիջի և Օքսֆորդի համալսարաններից հետո։
մինի|ձախից
Դարհեմը երկար ժամանակ վայելել է զարգացած ավանդույթներով աստվածաբանական կրթություն ունեցող քաղաքի համբավը, ինչի կապակցությամբ խոշոր ուսումնական հաստատություն հիմնելու առաջին փորձերը նախաձեռվել են Հենրի VIII-ի և Կրոմվելի օրոք, որոնք ստացել են համապատասխան արտոնագրեր։ Սակայն Օքսֆորդի և Քեմբրիջի համալսարանների կողմից հակազդեցության պատճառով, Դարհեմի քոլեջն այդպես էլ չի կարողացել դառնալ համալսարան մինչև 19-րդ դարը։ Միայն 1832 թվականին, ավագ սարկավագ Չարլզ Տորպի պնդմամբ և Դարհեմ եպիսկոպոս Ուիլյամ վան Միլդերթի աջակցությամբ, համալսարանի հիմնադրման մասին որոշումն ընդունել է բրիտանական խորհրդարանը։ Հանրակացարանը 1833-1837 թվականներին եղել է ավագ սարկավագի փոքրիկ տավերնում։ Ավելի ուշ համալսարանին է փոխանցվել Դարհեմի ամրոցը (նախկինում՝ Եպիսկոպոսի պալատը)։ Վիլհելմ 4-րդը 1837 թվականի հունիսի 1-ին համալսարանին շնորհել է թագավորական խարտիան, իսկ մեկ շաբաթ անց կայացել է առաջին ավարտական թողարկումը։

2009 թվականի հուլիսին Միացյալ Թագավորության վարչապետ Թոնի Բլեերը, Եյլի համալսարանի և Սինգապուրի ազգային համալսարանի հետ համագործակցության կնքումից հետո հայտարարել է, Դարհեմի համալսարանի հետ ռազմավարական համագործակցության մասին, որպեսզի ստեղծվի տասներկու առաջատար հետազոտական համալսարանների գլոբալ ցանց, հավատքի և գլոբալիզացիայի (Faith and Globalization Initiative) իր նախաձեռնության առաջխաղացման համար Թոնի Բլեերի հավատքի հիմնադրամի (Tony Blair Faith Foundation)  հետ համագործակցությամբ։

## Տես նաև
*Դարհեմի ամրոց

## Ծանոթագրություններ

## Արտաքին հղումներ
* Դարհեմի համալսարան 
* Դուրհամի ուսանողական միություն
Իվ Հյուսոն

**Իվ Հյուսոն** (, ), իռլանդացի և ամերիկացի դերասանուհի։

## Կենսագրություն
Ծնողներն են U2 խմբի վոկալիստ Բոնոն (Փոլ Դևիդ Հյուսոն) և ակտիվիստ Էլիսոն Հյուսոնը (ամուսնությունից առաջ՝ Ստյուարտ)։ Իվն ունի ավագ քույր՝ Ջորդան Հյուսոնը (ծնվել է 1989 թվականին) և կրտսեր եղբայրներ՝ Էլայա Բոբ Հյուսոնը (ծնվել  է 1999 թվականին) և Ջոն Աբրահամ Հյուսոնը (ծնվել է 2001 թվականին)։ 18 տարեկանում Իվը տեղափոխվել է Նյու Յորք, որտեղ ավարտել է Տիշ արվեստի դպրոցը և Նյու Յորքի կինոարվեստի ակադեմիան։

Դերասանական կարիերան սկսել է 2008 թվականին՝ խաղալով «Ակումբ 27» ֆիլմում։ Այնուհետև նկարահանվել է «Որտեղ էլ որ լինես», «Արյունակցական կապեր», «Խոսքերը բավական են» ֆիլմերում։ 2014-2015 թվականներին նկարահանվել է «Նիկերբոքեր հիվանդանոց» հեռուստասերիալում։ 2015 թվականին նկարահանվել է «Լրտեսների կամուրջը» ֆիլմում։

## Ֆիլմագրություն

## Ծանոթագրություններ

## Արտաքին հղումններ
* 
*Ինստագրամ
*Թվիթեր

Կատեգորիա:Ամերիկացի կինոդերասանուհիներ
Կատեգորիա:Իռլանդացի դերասաններ
Կատեգորիա:Նյու Յորքի համալսարանի շրջանավարտներ
Վլադիմիր Շիշով

**Վլադիմիր Շիշով** (, ), խորհրդային և ռուս դիվանագետ, Մավրիտանիայում ԽՍՀՄ և Ռուսաստանի դեսպան (1990-1994), Քուվեյթում Ռուսաստանի դեսպան (1998-2003)։

## Կրթություն
1963 թվականին ավարտել է Մոսկվայի միջազգային հարաբերությունների պետական ինստիտուտը։ 1979 թվականին ավարտել է ԽՍՀՄ ԱԳՆ դիվանագիտական ակադեմիան։

## Դիվանագիտական գործունեություն
1963 թվականից ԽՍՀՄ և Ռուսաստանի ԱԳՆ կենտրոնական ապարատում և արտասահմանի դիվանագիտական ներկայացուցչություններում տարբեր պաշտոններ է զբաղեցրել։

1982-1988 թվականներին եղել է Ալժիրի Ժողովրդական Ժողովրդավարական Հանրապետությունում ԽՍՀՄ դեսպանության խորհրդական-բանագնաց։
1990 թվականի սեպտեմբերի 4-ից մինչև 1994 թվականի մարտի 22-ը՝ ԽՍՀՄ և Մավրիտանիայի Իսլամական Հանրապետությունում Ռուսաստանի արտակարգ և լիազոր դեսպան։

1994 թվականի օգոստոսից ՌԴ ԱԳՆ հատուկ հանձնարարությունների գծով դեսպան է։ 1994 թվականի դեկտեմբերի 3-ից մինչև 1997 թվականի սեպտեմբերի 19-ը Ադրբեջանի Հանրապետության հետ երկկողմ հարաբերությունների հարցերով բանակցություններում քաղաքական, ռազմական, տնտեսական, սոցիալական և հումանիտար ոլորտներում փոխադարձ հետաքրքրություն ներկայացնող Ռուսաստանի Դաշնության պատվիրակության ղեկավար։

1998 թվականի մարտի 24-ից մինչև 2003 թվականի հունվարի 4-ը Քուվեյթում Ռուսաստանի Դաշնության արտակարգ և լիազոր դեսպան։

2003 թվականից անցել է կենսաթոշակի։

## Դիվանագիտական աստիճան
Արտակարգ և լիազոր դեսպան (1990 թվականի սեպտեմբերի 24-ից)։

## Օտար լեզուների իմացություն
Տիրապետել է արաբերենին, ֆրանսերենին և անգլերենին։

## Ընտանիք
Ամուսնացած էր, երկու երեխայի հայր։

## Ծանոթագրություններ

## Արտաքին հղումներ
* Կենսագրությունը մեծ կենսագրական հանրագիտարանում

Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Տորնիոյի քաղաքային գրադարան

**Տորնիոյի քաղաքային գրադարան** (), հիմնադրվել է Ֆինլանդիայի Տորնիո քաղաքում 1804-1805 թվականներին։

## Պատմություն
Գրադարանը հիմնադրվել է 1804-1805 թվականներին։ Տորնիո քաղաքի բուրժուազիան 1804 թվականի հունիսի 18-ի նամակով քաղաքապետից թույլտվություն էր խնդրում ստեղծել փակ ակումբ քննարկումների և լեկցիաների անցկացման համար։ Այդ նամակը համարվում է գրադարանի հիմնադրման սկիզբը։ Այնուամենայնիվ, դեռևս 1805 թվականին էր, որ Հենրիկ Դորիչը տեղափոխվեց Տորնիո, որի գրականության ժողովածուն դրեց գրադարանային հավաքածուի հավաքագրման սկիզբը։

Ընթերցանության ակումբը կարելի է համարել Տորնիոյի քաղաքային գրադարանի նախորդը, քանի որ այդ ժամանակվա ակումբները ձեռք են բերել իրենց ընդհանուր բնույթը։ Ընթերցման ակումբների  համար պահպանված կանոնները թույլ են տալիս ոչ անդամներին գրքեր վերցնել փոքրիկ լրացուցիչ վճարների դիմաց։ Կարելի է ենթադրել, որ Տորինոյի ընթերցանության ակումբը գրեթե ոչնչով չէր տարբերվում 19-րդ դարում Ֆինլանդիաում եղած այլ նմանատիպ կազմակերպություններից։

1899 թվականի ապրիլին հանրային դպրոցի տնօրենների խորհուրդը առաջարկեց միջոցներ հատկացնել «գրադարանների գրադարան» ստեղծելու համար, որի մեջ կմիավորվեին ընթերցանության խմբի և հանրային դպրոցի գրադարանների հավաքածուները։ Քաղաքային գրադարանի ամբողջական գործունեությանը սկիզբ է դրվել 1900 թվականի սեպտեմբերի 8-ին։

Գրադարանի թիմը 1930-ականներին սկսեց համալրվել հանրային բուհերում պատրաստված մասնագետներով։ Դրա մեջ նշանակալի դեր խաղաց քաղաքային գրադարանի ղեկավար Սիրկա Սիվենը։
Որպես հավելու գրադարանին, հնարավոր է ստանալ տուն առաքվող գրքեր, որոնք տրամադրվում են գրադարանի մեքենայով։

## Ծանոթագրություններ

Կատեգորիա:Գրադարաններ այբբենական կարգով
Կատեգորիա:Ֆինլանդիայի գրադարաններ
Ճանապարհ դեպի Զանզիբար

**«Ճանապարհ դեպի Զանզիբար»** (), ռեժիսոր Վիկտոր Շերզինգերի երաժշտական կինոկատակերգությունը՝ Բինգ Քրոսբիի, Բոբ Հոփի, Դորոթի Լամուրի մասնակցությամբ։ «Ճանապարհ դեպի ...» հեպտալոգիական շարքի երկրորդ մասն է։ Նկարահանվել է «Paramount Pictures» կինոստուդիայում (ԱՄՆ) 1941 թվականին։ ԱՄՆ-ի կինոքննադատների ազգային խորհրդի որոշմամբ՝ կինոնկարն ընդգրկվել է տարվա լավագույն ֆիլմերի տասնյակում։

## Սյուժե
Ամերիկացի երկու խաբեբաներ Չակ Ռիրդոնը (Քրոսբի) և Հյուբերտ Ֆրեյզերը՝ «Անվախ» մականվամբ (Հոփ), աֆրիկյան խոշոր քաղաքների տոնավաճառներում զբաղվում են զվարճալի ատրակցիոնների տոմսերի վաճառքով․ ատրակցիոններից յուրաքանչյուրը հիմքում ընկած են խարդախ հնարքներ։ Չնայած դրան՝ նրանց հաջողվում է վաստակել ավելի քան 5000 ԱՄՆ դոլար։ Այս գումարն օգտագործելով՝ ընկերները ներգրավվում են կասկածելի գործարքների մեջ, որի հիմքում ադամանդե դրամների իրավունքների վաճառքն է։ Արդյունքում նրանք վաստակում են ևս 2000-ը, բայց պետք է թաքնվեն սրիկաների հրոսակախմբի հետապնդումից։

Հասնելով քաղաքներից մեկը՝ Չակը և Հյուբերտը ծանոթանում են երկու երիտասարդ աղջիկների հետ, որոնք հետագայում նույնպես պարզվում են, որ «փոքր» խարդախներ են։ Ընկերությունը որոշում է, որ հետքերը կոծկելու լավագույն հնարավորությունը երկարաժամկետ ուղևորվելն է սաֆարիում գտնվող ջունգլիներ։ Տարաշխարհիկ ճանապարհորդության մեջ նրանք ընկնում են վայրի կենդանիների ճիրանների մեջ, այնուհետև հայտնվում են մարդակերների ցեղում, բայց միշտ հեշտությամբ դուրս են գալիս դժվար իրավիճակներից։ Ի վերջո, հերոսները որոշում են վերադառնալ հայրենիք՝ արդեն սիրահարված երկու զույգի կարգավիճակով։

## Դերասաններ

## Քննադատություն
1941 թվականի տեսաբան «Variety»-ի մեկնաբանի հոդվածում շեշտվում է, որ չնայած ֆիլմը լցված է բազմաթիվ կատակերգական իրավիճակներով, այն նախորդ կինոնկարի համեմատ չունի լակոնիկությունն ու անմիջականություն։ Կատակների «ձգվածության» համանման եզրակացություններ է տալիս քննադատ Դենիս Շվարցը։ «Նյու Յորք Թայմս»-ի գրախոսը 1941 թվականին ավարտում է իր տեսությունը՝ կինոնկարի մասին նշելով՝ այն ոչ այլ ինչ է, քան թեթև կինոկատակերգություն, որտեղ «Քրոսբն ու Հոփը կատակում են, Լամուրը երգում է մի քանի երգ, իսկ հեռուստադիտողը կարող է ուրախ անցկացնել ժամանակը»։

## Ծանոթագրություններ

Կատեգորիա:1940-ականների անգլերեն ֆիլմեր
Կատեգորիա:1941 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Երաժշտական ֆիլմեր
Կատեգորիա:Սև-սպիտակ ֆիլմեր
Կատեգորիա:1940-ականների ամերիկյան ֆիլմեր
Կատեգորիա:Ամերիկյան բադի մուվի կինոկատակերգություններ
Լուիս Գալվան

**Լուիս Ադոլֆո Գալվան** (, ), արգենտինացի նախկին ֆուտբոլիստ, կենտրոնական պաշտպան, 1978 թվականի աշխարհի չեմպիոն։

## Կենսագրություն
Լուիս Ադոլֆո Գալվանը ծնվել է ֆերմերի ընտանիքում։ Վաղ տարիքից նա ուներ երկու հետաքրքրություններ՝ ֆուտբոլ և ուսում։ Գալվանը պրոֆեսիոնալ կարիերան սկսել է 1970 թվականին Կորդովայի «Տալերես» ակումբում։ Այս ակումբում անցել է Գալվանի կարիերայի մեծ մասը։ 1974 թվականին նա ամուսնացել է Մարիա Քրիստինա Բուստամանտեի հետ։

Հաշվի առնելով «Տալերես»-ի հնարավորությունները՝ Գալվանն այդպես էլ չկարողացավ դառնալ Արգենտինայի չեմպիոն, սակայն նրա անվան հետ կապված է թիմի պատմության լավագույն նվաճումներից մեկը։ 1977 թվականին «Տալերես»-ը երկրորդ տեղն Է զբաղեցրել Նասիոնալի առաջնությունում, իսկ 1976 և 1978 թվականներին թիմը մնացել է միայն պատվանդանից մեկ քայլ հեռավորության վրա։ Բացի այդ, 1980 թվականին Գալվանն օգնել է իր թիմին նվաճել Մետրոպոլիտանոյի մրցաշարի բրոնզե մեդալները։

1975 թվականին Գալվանը նորամուտը նշեց Արգենտինայի ազգային հավաքականում։ Երեք տարի անց նա արդեն Արգենտինայի համար հաղթական աշխարհի առաջնությունում հանդես է եկել հիմնական կազմում, այդ թվում՝ մասնակցել է Նիդերլանդների հավաքականի դեմ եզրափակիչ խաղին (3:1)։

Արգենտինայի համար անհաջող 1982 թվականի աշխարհի առաջնությունից հետո Գալվանն ավարտեց ելույթները «Ալբիսելեստ»-ում։

1982 թվականին Լուիսը հեռացավ «Տալերես»-ից՝ տեղափոխվելով «Լոմա Նեգրա» թիմ, որին Բարձրագույն լիգայում որակավորմանը նպաստեց 1983 թվականի Նասիոնալի մրացշարը։ Դրանից հետո՝ մրցաշրջանի ընթացքում, հանդես է եկել «Տալերես»ի գլխավոր հակառակորդների կազմում՝ Կորդովայի «Բելգրանո» ակումբում։ 1986 թվականին Գալվանը հանդես է եկել Բոլիվիայի ամենատիտղոսակիր ակումբում՝ «Բոլիվար»-ում։ Այդ ժամանակ Բոլիվարը երկրի չեմպիոն էր, սակայն 1986 թվականին թիմին չի հաջողվել պահպանել իր տիտղոսը։ Գալվանը վերադարձել է հարազատ «Տալերես», որտեղ վերջին մրցաշրջանն անցկացրել է պրոֆեսիոնալ ֆուտբոլում։

1988 թվականին Գալվանը հանդես է եկել հայրենի քաղաքի սիրողական թիմում՝ «Ատլետիկո Ֆերնանդես», իսկ 1989 թվականին՝ մեկ այլ սիրողական ակումբում՝ «Տալերես» (Խեսուս-Մարիա), որից հետո վերջնականապես ֆուտբոլում ավարտել է ելույթները 41 տարեկան հասակում։

Լուիս Գալվանը ճանաչվել է «Տալերես»-ի պատմության մեծագույն պաշտպան։

## Ձեռքբերումներ
* Արգենտինայի փոխչեմպիոն (1) 1977 (Նասիոնալ)
* Արգենտինայի առաջնության բրոնզե մեդալակիր (1) 1980 (Մետրոպոլիտանո)
* Աշխարհի չեմպիոն (1) 1978

## Ծանոթագրություններ

## Արտաքին հղումներ
* Գալվանի կենսագրությունը 
* Վիճակագրություն
* Կայքէջը՝ ՖԻՖԱ-ի կայքում 
* Կայքէջը՝ «Տալերես»-ի երկրպագուների կայքում

Կատեգորիա:1948 ծնունդներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բելգրանոյի ֆուտբոլիստներ
Կատեգորիա:Տալյերես Կորդովայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փետրվարի 24 ծնունդներ
Կատեգորիա:Ֆուտբոլի աշխարհի չեմպիոններ
Bad Liar (երգ, Imagine Dragons)

**«Bad Liar»**, ամերիկյան ռոք խումբ *[[Imagine Dragons]]*-ի երգը։ Երգը թողարկվել է 2018 թվականի նոյեմբերի 6-ին *Interscope* և *KIDinaKORNER* լեյբլների կողմից, որպես նրանց 4-րդ ստուդիական ալբոմ՝ *Origins*-ի 4-րդ սինգլ։ Երգը գրվել է *Imagine Dragons*-ի, Էյջա Ոլքմանի և Ջորգեն Օդեգարդի կողմից։ Երգի պրոդյուսերը Օդեգարդն էր։

*«Bad Liar»*-ը *US Billboard Hot 100*-ում զբաղեցրել է 56-րդ հորիզոնականը։ Այն գլխավորել է Չեխիայի և Լատվիայի հիթ շքերթները, մտել է Բելգիայի, Ֆինլանդիայի, Սլովակիայի և Շվեյցարիայի հիթ շքերթների լավագույն տասնյակում, ինչպես Ավստրալիայի, Ավստրիայի, Գերմանիայի, Իտալիայի, Նոր Զելանդիայի, Նորվեգիայի, Լեհաստանի, Սինգապուրի և Շվեդիայի հիթ շքերթների լավագույն 20-ում։ 2019 թվականի մայիսի 31-ին թողարկվել է երգի «մաշկված» տարբերակը՝ *«Bad Liar- Stripped»* անվանումով։

## Նախապատմություն
*«Bad Liar»*-ը համաղինակել է *[[Imagine Dragons]]*-ի գլխավոր վոկալիստ Դեն Ռեյնոլդսը և նրա կինը՝ Էյջա Ոլքմանը, մինչև առանձնացումը։ Սակայն, Ռեյնոլդսը հայտարարեց, որ զույգը չի բաժանվել ամունալուծությունից հետո։

Նորվեգական ալտերնատիվ ռոք-խումբ Մարաթոնը հայտարարեց, որ նրանց *«Blood Music»* սինգլի շապիկի նկարը նույնն է, ինչ *Imagine Dragons*-ի *«Bad Liar»* երգի շապիկի նկարը՝ բացի գունավորումից։ Մարաթոնի սինգլը թողարկվել է 2018 թվականի փետրվարին, մինչ *Imagine Dragons*-ի երգը թողարկվել է 6 ամիս ուշ՝ 2018 թվականի նոյեմբերին։ Չնայած անժխտելի ընդհանուր արվեստի գործին՝ Մարաթոնը հայտարարեց, որ նրանք գնել են արվեստի գործը *Beeple_crap* անունով նկարչից, բայց նրանք չունեին որևէ գործարք՝ կապված նկարի բացառիկ իրավունքերի հետ։

## Քննադատություն
*Idolator*-ը երգն անվանեց «դաժան, ազնիվ բաժանման հիմն», և նմանեցրեց այն «կոպիտ և մաշկված մեջքի»։ *[[Billboard]]*-ը երգի լիրիկական ծանրությունը համեմատեց խմբի *«[[Demons]]»* երգի հետ
։

## Տեսահոլովակ
Երգի տեսահոլովակը թողարկվեց 2019 թվականի հունվարի 24-ին։ Տեսահոլովակը կենտրոնացված է ավագ դպրոցի զույգի շուրջը, մինչդեռ տեսահոլովակի ընթացքում խումբը տարբեր ժամանակներում երգում էր դպրոցի ավտոկայանատեղիում։ Տեսահոլովակը շարունակվում է սարսափելի երանգի, մուգ ստվերների և գեղարվեստական լեվիտացիայի ավելացմամբ։ Տեսահոլովակի ռեժիսորը Ռայան Ռայխենֆելդն էր։ Նկարահանումները տեղի են ունեցել Green Valley High School-ում Հենդերսեն, Նևադայում։ Տեսահոլովակում նկարահանվել է պարուհի Օթմ Միլլերը՝ Մարիսսա Օսաթոյի խորեագրաֆիայով
։

## Կենդանի կատարում
Երգն առաջին անգամ կենդանի կատարվել է Նևադա, Լաս Վեգասի Cosmopolitan-ում։ Ինչպես նաև 2019 թվականի Ֆուտբոլի ազգային քոլեջի առաջնության կեսգիշերյան միջացառմանը։

## Անձնակազմ
* Դեն Ռեյնոլդս - գլխավո վոկալիստ, ստեղնաշար
* Ուեյն Սերմոն - կիթառ, աջակցող վոկալիստ
* Դանիել Պլատցման - հարվածային գործիքներ, ջութակ, աջակցող վոկալիստ
* Բեն Մակկի - բաս կիթառ, սինթեզատոր, աջակցող վոկալ
* Ջորգեն Օդեգարդ - պրոդյուսեր

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Imagine Dragons երգեր
Կատեգորիա:Ռոք երգեր
Սթեյթսբորո

**Սթեյթսբորոն** (), ԱՄՆ-ի Ջորջիա նահանգի քաղաք, Բուլոք շրջանի վարչական կենտրոն։

## Աշխարհագրություն
left|thumb|270px|Քաղաքապետարան
Քաղաքը գտնվում է  Ջորջիա նահանգի արևելյան մասում, Ատլանտյան լեռնաշխարհի սահմաններում, ծովի մակարդակից 77 մ բարձրության վրա։ Ըստ Բյուրոյի տվյալների  քաղաքի տարածքը կազմում է 35,9 կմ²,որից  0,9 կմ² (2,6%) զբաղեցնում են բաց ջրային տարածքները։

## Բնակչությունը
2013 թվականի տվյալների համաձայն, քաղաքի բնակչությունը կազմում է 29 937 մարդ։

Ըստ 2010 թվականի մարդահամարի տվյալների, բնակչության թիվը կազմում էր 28 422 մարդ ։ Բնակչության խտությունը կազմում է մոտ 790 մարդ / կմ²։ Ռասայական կազմը` սպիտակամորդները կազմում են 53.0%, աֆրոամերիկացիները՝ 39,4%, բնիկ ամերիկացիներ՝ 0,1%, ասիացիները՝ 2,8% , այլ ռասաների ներկայացուցիչներ՝ 1.6% և երկու և ավելի ռասաների ներկայացուցիչներ՝ 3.0%: Բոլոր ռասաների լատինամերիկացիները կազմում են բնակչության 2.2% -ը։

18 տարեկանից փոքրները կազմում են քաղաքի բնակչության 14,3%-ը, 48,7%՝ 18-ից 24 տարեկանները, 16,6%՝ 25-ից 44 տարեկանները, 11,3%՝ 45-ից 64 տարեկանները և  9,2%-ը՝ 65 և ավելի բարձր տարիք ունեցողները։ Ամեն 100 կնոջը բաժին է ընկնում 88,6 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 87,3 տղամարդ։

Տնտեսվարության միջին եկամուտը կազմում է 19 016 դոլար, ընտանիքի միջին եկամուտը կազմում է 35 391 դոլար։ Բնակչության մեկ շնչի հաշվով միջին եկամուտը կազմում է 12,585 դոլար։ Ընտանիքների մոտ 20,5%-ը և բնակչության 42.6% -ը ապրում են աղքատության մեջ։

*Քաղաքի բնակչության դինամիկան ըստ տարիների*․

## Կրթություն
Սթեյթսբորոյում տեղակայված է Հարավային Ջորջիայի համալսարանը (անգլերեն՝ Georgia Southern University)

## Հայտնի բնիկները
* Սատտօն Ֆոստեր - ամերիկացի դերասան, երգչոուհի և պարող
* Դեննի Մակբրաիդ - ամերիկացի դերասան։

## Ծանոթագրություններ

## Արտաքին հղումներ
* Քաղաքի պաշտոնական կայք 

Կատեգորիա:ԱՄՆ-ի համալսարանական քաղաքներ
Կատեգորիա:1803 թվականին հիմնադրված բնակավայրեր
Կատեգորիա:Ջորջիայի քաղաքներ
Ալ-Ջուբեյլ

**Ալ-Ջուբեյլ** (), քաղաք Սաուդյան Արաբիայի Էշ-Շարկիա վարչական միավորում (Արևելյան նահանգ)։ Բնակչությունը կազմում է 200․000 մարդ (ըստ 2003 թվականի տվյալների)։

## Տնտեսություն
Քաղաքը գտնվում է Պարսից ծոցի ափին՝ երկրի՝ նավթով ամենահարուստ շրջաններից մեկում։ Ալ-Ջուբեյլում աշխատում են մի շարք ձեռնարկություններ, որոնք արտադրում են ձիթելու յուղեր, բենզին, դիզելային վառելիքներ և այլ նավթաքիմիական արդյունաբերության արտադրանքներ։ Արտադրվում է նաև պողպատ (շինարարության համար արմատուրա՝ Hadeed ընկերությունը և նավթային արդյունաբերության համար անխափան խողովակներ՝ JESCO, ArcelorMittal ընկերությունները) և քիմիական պարարտանյութեր։ Քաղաքը Սաուդյան Արաբիայի ամենադինամիկ զարգացող արդյունաբերական կենտրոններից մեկն է։

## Բարեկարգություն
Ալ-Ջուբեյլը համարվում է Սաուդյան Արաբիայի ամենաբարեկարգ քաղաքներից մեկը․ կան մի շարք լողափերով ծովածոցեր։ Մայրուղիները հատում են ամբողջ քաղաքը։ Բազմաթիվ այգիներ ոռոգվում են աղազրկված ջրով։

## Տեսարժան վայրեր
Ալ-Ջուբեյլի մոտ գտնվում է IV դարի քրիստոնեական տաճարի ավերակներ, որոնք հայտնաբերվել են 1986 թվականին։ Իշխանությունն այն թաքցնում է տեղի բնակիչներից և օտարերկրացիներին ու նույնիսկ հնագետներին արգելում այցելել այս հուշարձան։

Քաղաքի մոտակայքում գտնվում է աշխարհի ամենախոշոր նավթային հանքավայրերից մեկը՝ Բերրին։

## Ծանոթագրություններ

## Արտաքին հղումներ
* 
* 
*Fourth Century Assyrian Church in Saudi Arabia Assyrian International News Agency 2010 (with pictures)

Կատեգորիա:Սաուդյան Արաբիայի քաղաքներ
Կատեգորիա:Սաուդյան Արաբիայի բնակավայրեր
Կատեգորիա:Նավահանգստային քաղաքներ
Կոստաս Սիմիտիս

**Կոստաս Սիմիտիս** (, ), հույն քաղաքական գործիչ, Հունաստանի նախկին վարչապետ։ 1996-2004 թվականներին Համահունական սոցիալիստական շարժման առաջնորդ։

## Կենսագրություն
Սիմիտիսը ծնվել է 1936 թվականի հունիսի 23-ին, Պիրեյոսում։ Նա Գերմանիայի Մարբուրգի համալսարանում սովորել է իրավունք, իսկ Լոնդոնի տնտեսագիտության դպրոցում՝ տնտեսագիտություն։ Ամուսնացած է Դաֆնի Արկադիուի հետ, ունի երկու դուստր։ Որպես պրոֆեսոր իր դասախոսական գործունեությունը սկսել է Գերմանիայի Կոնստանցայի համալսարանում։

1965 թվականին վերադարձել է Հունաստան։ Ակտիվ մասնակցություն է ունեցել երկրում ռազմական ռեժիմի դեմ պայքարին (1967-1974), դատապարտվել է 2 տարվա ազատազրկման։ 1969 թվականին լքել է երկիրը և տեղափոխվել Գերմանիա։ Նրա կինը երկու ամիս անցկացրել է ճաղերի հետևում։ 1970 թվականին Սիմիտիսը դարձել է Գերմանիայում ստեղծված Համահունական ազատագրական շարժման անդամ։

1974 թվականին վերադարձել է Հունաստան և դարձել Համերկրային սոցիալիստական շարժում կուսակցության հիմնադիրներից մեկը։ Նա ընտրվել է կուսակցության գործադիր բյուրոյի և կենտրոնական կոմիտեի անդամ։ 1977 թվականից պրոֆեսոր էր Աթենքի Պանդիոն համալսարանում։ 1981 թվականի ընտրություններում տարած հաղթանակից հետո նշանակվել է գյուղատնտեսության նախարար։ Տարբեր ժամանակներում եղել է ազգային Էկոնոմիկայի, կրթության և արդյունաբերության նախարարներ։

1996 թվականի հունվարի 18-ին Անդրեաս Պապանդրեուի պաշտոնաթողությունից հետո, նա Համերկրային սոցիալիստական շարժման խորհրդարանական խմբի կողմից ընտրվել է վարչապետ։ Նույն թվականի հունիսի 30-ին Համերկրային սոցիալիստական շարժման 4-րդ համագումարում, Սիմիտիսն ընտրվեց կուսակցության նախագահ։ Կուսակցությունը հաղթեց 1996 թվականի սեպտեմբերի 22-ի խորհրդարանական ընտրություններում, և Սիմիտիսը կրկին ընտրվեց վարչապետ։ Հինգերորդ Կոնգրեսում (1999) կրկին ընտրվել է կուսակցության նախագահ։ 2000 թվականի ապրիլի 9-ի ընտրություններում Սիմիտիսը և իր կուսակցությունը հաղթեցին ձայների շատ չնչին տարբերությամբ։ 2001 թվականի հոկտեմբերին կուսակցության 6-րդ համագումարում Սիմիտիսը վերընտրվել է կուսակցության նախագահ։

2004 թվականի հունվարի 7-ին Կոստաս Սիմիտիսը հայտարարեց կուսակցության նախագահի պաշտոնից իր հրաժարականի մասին։ 2004 թվականի փետրվարի 8-ին Գեորգիոս Պապանդրեուն ընտրվեց կուսակցության նախագահ։ Չնայած Պապանդրեուի ժողովրդականությանը, 2004 թվականի մարտի 7-ի ընտրություններում հաղթել է պահպանողական «Նոր ժողովրդավարություն» կուսակցությունը, և վարչապետ է դարձել Կոստաս Կարամանլիսը։

Կոնստանտինոս Սիմիտիսը 2003 թվականի առաջին կեսին Եվրոպական խորհրդի նախագահն էր` որպես Հունաստանի վարչապետ։

2009 թվականին Կոստաս Սիմիտիսը հայտնվել է Հունաստանում «Siemens» ընկերության հետ կոռուպցիոն սկանդալի կենտրոնում։ 2011 թվականի հունվարին խորհրդարանական քննչական հանձնաժողովը հրապարակել է Սիմիտիսի գլխավորած կառավարության նախկին նախարարների քրեական պատասխանատվության վերաբերյալ հանձնարարականները։

## Ծանոթագրություններ

## Արտաքին հղումներ
* Ով ով է ՆԱՏՕ-ում, Կոստաս Սիմիտիս 
* Կոստաս Սիմիտիս 

Կատեգորիա:Հունաստանի վարչապետներ
Կատեգորիա:Հույն տնտեսագետներ
Կատեգորիա:Հույն իրավաբաններ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Հունաստանի քաղաքական գործիչներ
Կատեգորիա:Մարբուրգի համալսարանի շրջանավարտներ
Կատեգորիա:Հունաստանի նախարարներ
Կատեգորիա:Կուսակցությունների առաջնորդներ
Անատոլի Գերկ

**Անատոլի Անատոլևիչ Գերկ** (), ռուս ֆուտբոլիստ, հարձակվող։

## Գործունեություն
2001 թվականին Գերկը տեղափոխվել է Բելգիայի Անդերլեխտ ակումբ։ Ակումբում անցկացրած 5 տարում նա խաղացել է ընդամենը 6 խաղ Բելգիայի առաջնությունում։ 2006 թվականին վաճառվել է Թվենթե ակումբին։ 2007 թվականին Գաջի Գաջիևը հրավիրել է նրան Սատուրն ակումբ։ 2008 թվականին Սատուրն երիտասարդական ակումբում անցկացրել է 9 խաղ և խփել մեկ գոլ Շիննիկայի դարպասին։ 2009 թվականի մարտին կնքել է պայմանագիր Ուրալ ակումբի հետ։ 2011 թվականին տեղափոխվում է Մորդովիայի կազմ։ Մորդովայի կազմում եղել է 2011/12 ՖԱԼ առաջնության հաղթող։ 2012-2013 թվականներին նորից հանդես է եկել Ուրալում։ 2014 թվականին Տամբով ակումբը պայմանագիր է կնքել հարձակվող Անատոլի Գերկի հետ։ 2015 թվականից հանդես է եկել Սվերդլովսկի շրջանի առաջնությունում Սևերսկի Տրուբնիկի կազմում։

Ընդունել է Եվրոպայի պատանեկան առաջնության (մինչև 16 տարեկան) հրավերը, մրցության ընթացքում Թուրքիայի հավաքականի դարպասին (1:0) խփել է միակ գոլը հավաքականի կազմում։

## Ձեռքբերումներ
* ՖԱԼ առաջնության հաղթող **(1)**։ 2012/13
* ՖԱԼ գավաթի դափնեկիր **(2)**։ 2012, 2013

## Ծանոթագրություններ

## Արտաքին հղումներ
* 
* 
* 

Կատեգորիա:Անդերլեխտի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տվենտեի ֆուտբոլիստներ
Sucker (երգ, Jonas Brothers)

**«Sucker»**, ամերիկյան Jonas Brothers փոփ ռոք խմբի երգերից մեկը։ Խումբը բաղկացած երգիչ և դերասան երեք եղբայրներից՝ Քևին Ջոնաս, Ջո Ջոնաս և Նիք Ջոնաս։ Երգը թողարկվել է 2019 թվականի մարտի 1-ին Republic լեյբլում։ Այն խմբի առաջին երգն է՝ նախորդող վեց տարիներ ընթացքում։ Սինգլը ամերիկյան Billboard Hot 100 հիթ շքերթում զբաղեցրել է առաջին հորիզոնականը, ինչպես նաև Ավստրալիայում, Կանադայում, Մեքսիկայում, Նոր Զելանդիայում, Սինգապուրում, Սլովակիայում։

## Պատմություն
Խումբը սառեցրել էր իր բոլոր սոցկայքերը, մինչև փետրվարի 28-ը, երբ տարածվել է երգի թողարկման մասին հայտարարությունը։ «Us Weekly» ամսագիրը հայտարարել էր երգի անվանումը, մինչև պաշտոնական հայտարարության տարածումը։ Նիք Ջոնասը հայտարարել է, որ «մենք այն գաղտնի էինք պահում գրեթր յոթ, ութ ամիս»։

## Առևտրային հաջողություն
Երգը ամերիկյան Billboard Hot 100 հիթ շքերթում և Hot Digital Songs թվային աղյուսակում միանգամից և առաջին անգամ զբաղեցրել է առաջին հորիզոնականը՝ հենց առաջին շաբաթում վաճառելով 88,000 կրկնօրինակ։ Այն Billboard Hot 100-ի պատմության մեջ 34-րդ դեպքն էր, որ դեբյուտը, թողարկման առաջին շաբաթում, գրավել է ամենաբարձր հորիզոնականը։ Արդյունքում, Jonas Brothers դարձել է հինգերորդ խումբը, որն իր անվան մեջ ուներ «brothers» բառը և Hot 100-ում զբաղեցրել է ամենաբարձր հորիզոնականը։ Ինչպես *The Everly Brothers, The Righteous Brothers, The Doobie Brothers* և *Bellamy Brothers*։ *Everly, Bellamy,* *Jonas Brothers* խմբում երգում էին իրական եղբայրներ։ Hot 100-ում ընտանեկան խմբերի շարքում նույնպես եղել են առաջին հորիզոնականը զբաղեցրած խմբեր, ինչպես օրինակ *The Beach Boys,  Jackson 5, Carpenters, The Osmonds, Bee Gees, Heart, Bangles, New Kids on the Block, Wilson Phillips, Nelson, Hanson, K-Ci & JoJo, 98 Degrees, Rae Sremmurd* և *Migos* խմբերը։ «Jonas Brothers»-ը տղաների առաջին խումբն է B2K խմբից հետո, որի «Bump, Bump, Bump» հիթը, P. Diddy-ի մասնակցությամբ, 2003 թվականի փետրվարի 1-ին զբաղեցրել է առաջին հորիզոնականը։

## Հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 
* 

Կատեգորիա:2019 երգեր
Կատեգորիա:Billboard Hot 100 գլխավորած սինգլներ
Կատեգորիա:Jonas Brothers
Կատեգորիա:Փոփ երգեր
Ալլան Ջեդ

**Ալլան Ջեդ Բրաուն** (, ), հեռուստասերիալների, ֆիլմերի և թատրոնի ամերիկացի դերասան։

## Կենսագրություն
Նրա հայրը եղել է պրոֆեսիոնալ երաժիշտː Ալլանի նախնիները եղել են Բարանովսկի ազգանունով ուկրաինացիներ, որոնք 1910 թվականին արտագաղթել են ԱՄՆː Նրանցից դերասանը ստացել է իր երկրորդ ազգանունը՝ Բրաունը։ Փոքր հասակում Բրաունը երազում էր գնալ հոր հետքերով, սակայն հետո մտափոխվել է և որոշել է դառնալ ռադիոհաղորդավարː Սովորել և ավարտել է դրամատիկական արվեստի ֆակուլտետըː

Շնորհիվ վառ արտաքինի և բարձր հասակի (191 սմ) ֆակտուրայի դերասանը առանց խնդիրների դեր ստացավ կինոյում և բեմում ː

Ալլանը, նախ և առաջ, հայտնի է որպես սերիալների դերասան։ Իր նորամուտը կատարել է 1964 թվականին, CBS-ի «Սերը կյանքին» ֆիլմում, Էյս Հաբարդի դերով։ Հետո «Գաղտնի փոթորիկ» ֆիլմում, ստացել է Քոլջի պրոֆեսոր Փոլ Բրիթոնի դերը։ Նրան ավելի մեծ ճանաչում բերեց Սանտա-Բարաբարա հեռուստասերիալում Կեպվել Սիսի գերդաստանի պատրիարքի դերը։ Ալլանը դերեր ստացավ նաև «Լեսսի», «Մեր կյանքի օրերը» (երկու տարի շարունակ, Soapy Awards-ում ճանաչվել է սերիալի լավագույն դերասան, առաջադրվել է «Էմմի» և «Բեվերլի Հիլիզ 90210» մրցանակներիː

Ալլանի ամենահայտնի հեռուստատեսային դերը եղել է սերիալներից դուրս, երբ նա նկարահանվել է Lassie ֆիլմում 1968-1970 թվականներին։ Այստեղ նա խաղացել է անտառապետ Սքոթ Թերների դերը, ով իր կոլեգա-ռեյնջեր Բոբ Էրիկսոնի հետ (որը Խաղացել է Ջեկ Դե Մեյֆը) կատարել է այդ շրջանում կոլլի շան ուղեկցող մարդու գլխավոր դերը։

1997 թվականին խաղացել է ֆրանսիական Արլետ կատագերգությունում, տպավորիչ ամերիկացու դերում։

Ալլանը իր 50 տարվա դերասանական որակների և ուրիշ դերասանների հետ շփումների մասին գիրք է գրել, որը թողարկվեց 2004 թվականի նոյեմբերին։

## Անձնական կյանք
1958 թվականին ամուսնացել է դերասն Տոբի Բրաունի հետ։ Զույգը ունի 3 որդի՝ Միտչը, Դինը և Ռիկը։ Կինը մահացել է 2001 թվականին։ Ալլան Ջեդ ապրել է Պալմ անապատում, որը գտնվում է Հարավային Կալիֆոռնիայում ː Տարված է եղել երաժշտությամբ (ռոյալ և բանջո), ճանապարհորդություններով, բոուլինգով և գոլֆով։ Մահացել է 2019 թվականի մարտի 9-ին՝ իր 84-րդ ամյակից 7 օր անց։

## Ընտրյալ ֆիլմագրություն

## Ծանոթագրություններ

## Արտաքին հղումներ
* Герои «Санта-Барбары» 30 лет спустя
* Jed Allan: Russian vodka best in the world 

Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի հաղորդավարներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կրիստալ Բոլ

**Կրիստալ Մարի Բոլ** (; ), ամերիկացի կին բիզնեսմեն, հաշվապահ, լրագրող և հեռուստահաղորդավար։

## Կենսագրություն
Կրիստալ Մարի Բոլը ծնվել է 1981 թվականի նոյեմբերի 24-ին Քինգ Ջորջ Քաունթիում (Վիրջինիա նահանգ, ԱՄՆ) ֆիզիկոս Էդվարդ Բոլի և դաստիարակչուհի Ռոուզ Մարի Բոլի ընտանիքում։ Կրիստալն իր անունը ստացել է ի պատիվ հոր՝ բյուրեղի մասին դիսերտացիայի, իսկ միջին «Մարի» անունը եկել է մայրական գծով կանանց փոխանցվելու ավանդույթով։

Կրիստալը տնտեսագիտության բակալավրի աստիճան ունի Վիրջինիայի համալսարանից։ Բոլը նաև մեկ տարի սսովորել է Կլեմսոնի համալսարանում, որտեղ եղել է լողի կանանց «Varsity»հավաքականի անդամ։

## Կարիերա
Կրիստալը բիզնեսի սեփականատերն է և դիպլոմավորված հաշվապահը։ Ավելի վաղ Բոլն աշխատել է CGI-ի դաշնային խմբում և մեկնել Լուիզիանա՝ օգնելու նավերի ուժեղացմանը, որոնք վնասվել են Կատրինա փոթորկի պատճառով։ Դատարանում լրիվ դրույքով աշխատելու ժամանակ երեկոյան դասընթացների է մասնակցում հաշվապահական CPA սերտիֆիկատ ստանալու համար։

## Անձնական կյանք
2006-2007 թվականներին Կրիստալն ամուսնացել է իր համակուրսեցի Ահարոն Փիթերսոնի հետ։

2008 թվականին Կրիստալը երկրորդ անգամ ամուսնացել է Ջոնաթան Դարիյանիի հետ։ Զույգ ունի երկու երեխա՝ Էլլա Մարի Դարիյանանիի դուստրը (ծնվել է 2008 թվականին) և Լոուել Մաքսվել Դարիյանանիի որդին (ծնվել է 07.06.2013):

## Ծանոթագրություններ

## Արտաքին հղումներ
* Официальный сайт Кристалл Болл
* 

Կատեգորիա:21-րդ դարի ամերիկացի կանայք
Կատեգորիա:21-րդ դարի ամերիկացի քաղաքական գործիչներ
Կատեգորիա:Ամերիկացի լրագրողներ
Կատեգորիա:Ամերիկացի ֆեմինիստներ
Կատեգորիա:Կին լրագրողներ
Կատեգորիա:Ամերիկացի հաղորդավարներ
Կատեգորիա:Ամերիկացի գործարարներ
Կատեգորիա:Ամերիկացի սյունակագիրներ
Մայքլ Բադալուկո

**Մայքլ Բադալուկո** (, ), ամերիկացի դերասան։ Բադալուկոն ավելի հայտնի է «Փորձ» երկարատև սերիալում նկարահանված Ջիմի Բերլյուտ դերով, որտեղ նա նկարահանվել է 1997-2004 թվականներին։ 1999 թվականին նա արժանացել է «Էմմի» մրցանակին՝ դրամատիկական սերիալներում երկրորդական դերը լավագույնս խաղալու համար։

## Կենսագրություն
Բադալուկոն ծնվել է Բրուկլինում։ Ավարտել է Նյու Յորքի  համալսարանը, որից հետո սկսել է իր կարիերան փոքր դերերից։ Նրա կարիերան վերելք ապրեց քառասունից ավելի լիամետրաժ ֆիլմերում խաղալով, ամենից հայտնիներն են՝ «Անքունները Սիեթլից» (1993), «Լեոն» (1994), «Մի հրաշալի օր» (1996), «Ձեր նամակը» (1998), «Սեմի արյունոտ ամառը» (1999), «Մարդ, ով չի եղել» (2001)։ «Պրակտիկա» սերիալի ավարտից հետո Բադալուկոի կարիերան քիչ հաջողություններ ունեցավ և 2010 թվակնից արդեն խաում էր երկրորդական դերեր «Նորապսակները և անպատկաները» ցերեկային սերիալում։

## Ֆիլմագրություն
### Հեռուստատեսություն
* «Կարգ ու կանոն» (առաջին դրվագում, 1993) - Դեվիդ Զիֆրոն
* «Նյու Յորք, կենտրոնական զբոսայգի» (առային դրվագում, 1995) - Առևտրական
* «Ելլի Մակբիլ» (առաջին դրվագում, 1999) - Ջեմի Բերլյուտի
* «Բոստոնըան դպրոց» (առաջին դրվագում, 2001) - Ջեմի Բերլյուտի
* «Պրակտիկա» (հիմնական դեր, 166 Էպիզոդ, 1997-2004) - Ջեմի Բերլյուտի
* «Նոր Ժաննա դը Արկ» (առաջին դրվագում, 2005) - Պեյնի հայրը
* «Ոսկորներ» (առաջին դրվագում, 2008) - Սկոտ Ստարետ Скотт Старрет
* «Կարգ ու կանոն։ Մասնագիտական մարմին» (առաջին դրվագում, 2008) - Տոմ Գելի
* «Խուզարկու Մոնկը» (առաջին դրվագում, 2008) - Օուեն Մակոլոուսկի
* «Խուզարկու Ռաշը» (առաջին դրվագում, 2010) - Դոն Բերդվիլ
* «Մասնավոր պրակտիկա» (առաջին դրվագումում, 2010) - Նիկ
* «Գաղտնի կայսրություն» (2 դրվագումում, 2010) - Հարի Պրինց
* «Երիտաարդներ և անպատկառներ» (ցերեկային սերիալ, երկրորդային դեր 2010) - Մարկ Հոգան

### Ֆիլմեր

* «Կատաած ցուլը» (1980)
* «Հուսահատությամբ փնտրում եմ Սյուզենին» (1985)
* «Միլլերայի խաչմերուկը»» (1990)
* «Մարդկանց հարգանքը» (1990)
* «Շեշտակի» (1991)
* «Նենգափոխություն» (1991)
* «Արևադարջային ազարտ» (1991)
* «Հեղինակություն» (1991)
* «Մեկ» (1992)
* «Գիշերը մեծ քաղաքում» (1992)
* «Անքունները Սիետլեում» (1993)
* «Սուրբը Ֆորտ Վաշինգթոնից» (1993)
* «Միաչքանի Ջիմմիի փնտրտուքը» (1993)
* Արական սուտ» (1994)
* «Լեոն» (1994)
* «Հոգու ծնունդ» (1994)
* «Դեմքի անհույս թախիծ» (1995)
* «Հրող նավ» (1995)
* «Երկուսով ծովում» (1995)
* «Բասկյա» (1996)
* «Մի գեղեցիկ օր» (1996)
* «Քրեական վեպ» (1997)
* «Պատվիրաններ» (1997)
* «Գաստրոնոմ» (1997)
* «Մուգ ձիերը» (1997)
* «Ձեր նամակը» (1998)
* «Սեմի արյունոտ ամառը» (1999)
* «Իսկ ու՞ր ես դու, եղբաըր» (2000)
* «Մարդ, ով չի եղել» (2001)
* «13 Լուսին» (2002)
* «Մաժորները» (2004)
* «Վհուկ» (2005)
* «Ծննդյան պատմություն» (2007)
* «Ոչ մի տեղ չի ծպտվել» (2009)
* «Վտանգավոր քուն» (2010)
* «Թակարդ» (2010)
* «Այրված դիմակի տակ» (2013)

## Ծանոթագրություններ

## Արտաքին հղումներ

Կատեգորիա:Ամերիկացի տղամարդ կինոդերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի տղամարդ հեռուստատեսային դերասաններ
Սենտ Հիլայրի/Լանջի ազգային պարկ

**Սենտ Հիլայրի/Լանջի ազգային պարկ** (), ազգային պարկ Բրազիլիայի Պարանա նահանգում։

## Տեղագրություն
Պարկը գտնվում է Ատլանտյան անտառ բիոմում։ Ընդգրկում է 25․119 հա տարածք։ Այն ստեղծվել է 2001 թվականի մայիսի 23-ին և կառավարվում է Չիկո Մենդեսի անվան Կենսաբազմազանության պահպանության ինստիտուտի կողմից։ Պարկը ներառում է Գուարատուբա, Մատինյուս, Մորրետիս ու Պարանագուա մունիցիպալիտետներից որոշ հատվածներ՝ Պարանա նահանգում։ Գտնվում է 10-1500 մետր բարձրության վրա։ Ազգային պարկը պարունակում է Գուարատուբայի բնապահպանական պահպանվող տարածքը։

## Շրջակա միջավայր
Պարկն ընդգրկում է Սեռա դա Պրատան, Պարանա նահանգի ծայր արևելյան լեռները և Սեռա դու Մարի ափամերձ լեռնային ենթաշրջանի մի մասը։ Լեռներն անցնում են հյուսիս-հարավ ուղղությամբ՝ պարկի հյուսիսային և արևելյան մասերում։ Ամենաբարձր գագաթը՝ Մոռո Գրանդեն, ծովի մակարդակից գտնվում է 1500 մետր բարձրության վրա։ Այս տարածքում տեղանքը բնութագրվում է մեծ հովիտներով և կտրուկ լանջերով, ընդհանուր առմամբ, ավելի կտրուկ քան 45 %-ը։ Պարկի հարավարևմտյան հատվածն ունի ավելի մեղմ տեղանք՝ 150 մետրից ցածր, որը մոտենալով Գուարատուբայի ծովածոցին հավաքում է գետային հովիտները։ Որպես ջրի կարևորագույն աղբյուր՝ Սեռա դա Պրատան ունի կենսական նշանակությունը։  Որակյալ լինելու հանգամանքով պայմանավորված՝ այստեղի ջուրն օգտագործվում է Գուարատուբա մունիցիպալիտետում՝ Կաբարակուարա քաղաքից մինչև Պարանագուա ընկած տարածություններում։ Ջրի մեծ մասը ջրատար առու է արևելքում՝ դեպի Ատլանտյան օվկիանոս, ծայր հարավում՝ Գուարատուբա ծովածոց։

Պարկի բուսականությունը ներառում է հարթավայրային խոնավ անտառ, խիտ լեռնային խոնավ անտառ և բարձրադիր մարգագետիններ։ Կան մեծ թվով մակաբույծներ, մասնավորապես՝ բրոմելներ ու խոլորձներ։ Երկրորդային աճ հիմնականում նկատվում է ցածրադիր վայրերում, որտեղ մարդկային միջամտությունը հասնում է առավելագույնի։ Այստեղ աճում են շարք վտանգված բուսատեսակներ, այդ թվում՝ *Euterpe edulis*, *Ocotea catharinensis* և այլն։ Սեռա դա Պրատայում տարածված *Brachycephalus izecksohni* տեսակի գորտը էնդեմիկ կենդանատեսակ է։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։ Այն հատկապես ստեղծվել է տարածքում գտնվող Ատլանտյան անտառի էկոհամակարգերը պաշտպանելու և պահպանելու, ինչպես նաև նրա ազդեցության ներքո գտնվող աղբյուրների բնապահպանական կայունությունը և ափամերձ բնակչության կյանքի որակը ապահովելու համար։ Պարկը Լագամար մոզայիկի մաս է կազմում։

Տարածված տեսակներից են՝ պուման (Puma concolor), կարմրապոչ ամազոնը (Amazona brasiliensis), *Stymphalornis acutirostris*, ճայը (Tigrisoma fasciatum) և այլն։

## Պատկերասրահ

Baia de Guaratuba, Paraná 1.jpg
Torre da Prata.jpg
Cachoeira na Serra do Mar, Paraná.JPG
Cabaraquara5.JPG


## Ծանոթագրություններ

## Աղբյուրներ
*
*
*

Կատեգորիա:2001 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Հերակլես և Զենա։ Օլիմպոսի ճակատամարտ

**«Հերակլես և Զենա։ Օլիմպոսի ճակատամարտ»** (), *«Renaissance Pictures»* կինոստուդիայի արտադրության ամերիկյան լիամետրաժ մուլտֆիլմ։ Պրեմերիան տեղի է ունեցել 1998 թվականի հունվարի 6-ին ԱՄՆ-ում։

## Ստեղծում
Ֆիլմի սյուժեն ստեղծել է սցենարիտ և պրոդյուսեր Ջոն Լոյը։ Հերոսներին հնչյունավորելու համար հրավիրվել էին դերասաններ, ովքեր նկարահանվել են «Ռազմիկների թագուհի Զենան» և «Հերակլես զարմանահրաշ ճանապորդություն» հեռուստասերիալներում։

## Սյուժե
Ժամանակին օլիմպիական աստվածների տեր Զևսը բանտարկեց հզոր տիտաններին, որոնք փորձում էին նվաճել իշխանությունը երկրի և անդրաշխարհյա Տարտարոս բանտի վրա։

Շատ տարիներ անց Զևսի կինը՝ Հերան, բանտից ազատեց տիտաններին։ Նրանց օգնությամբ աստվածուհին հույս ուներ տապալել աստվածներին և իշխանություն նվաճել Օլիմպոսի վրա։ Հերայի մտադրություններին միջամտելու համար աստվածները օգնության են կանչում լավագույն երկու մահկանացու մարտիկներին՝ Հերակլեսին և Զենային, որոնք պետք է օգնեին մյուս աստվածներին տիտանների արշավանքի դեմ և փրկել Օլիմպոսը.:

## Դերերում

## Ծանոթագրություններ

## Արտաքին հղումներ
* ''Հերակլես և Զենա։ Օլիմպոսի ճակատամարտ'' *[[Internet Movie Database]]* կայքում
* ''Հերակլես և Զենա։ Օլիմպոսի ճակատամարտ'' Rotten Tomatoes կայքում

Կատեգորիա:1990-ականների անգլերեն ֆիլմեր
Կատեգորիա:1998 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Լիամետրաժ անիմացիոն ֆիլմեր
Յավուզ Բինգյոլ

**Յավուզ Բինգյոլ** (), թուրք երգիչ և դերասան։

## Կենսագրություն
Ծնվել է 1964 թվականի հոկտեմբերի 7-ին Ստամբուլում՝ ուսուցիչ Յիլմազա Բինգյոլի և երգչուհի Սենեմ Ակաշի ընտանիքում, որն առավել հայտնի է Շախսենեմ Բադջի անվամբ։

1977 թվականին՝ մոր առաջարկով, Յավուզ Բինգյոլը ընդունվում է Անկարայի կոնսերվատորիա։ 1979 թվականին՝ ծնողների ամուսնալուծությունից հետո, Բինգյոլը լքեց կոնսերվատորիան, ապա մոր հետ տեղափոխվեց Իզմիր, որտեղ ընտանիքը պահելու համար ստիպված եղավ աշխատել ցածր աշխատավարձով։ 1983 թվականին Յավուզ Բինգյոլը վերսկսում է ուսումը երաժշտության ոլորտում, 1989 թվականին նա իր ընկեր Նիհաթ Այդինի հետ հիմնում է  «Atmacalar» նվագախումբը։ 1991 թվականին նվագախումբը վերանվանվում է «Umuda Ezgi»։ 1995 թվականին նա հեռանում է խմբից և ձայնագրում իր «Sen Türkülerini Söyle» անվամբ առաջին սոլո ալբոմը։

Որպես դերասան՝ Յավուզ Բինգյոլը նկարահանվել է մի շարք թուրքական մինի-սերիալներում, այդ թվում ՝ «Բայանլար Բայլարում» , «Ախ Բե Ստամբուլում» և «Յանուկ Կոզայում» ։ Բինգյոլը նկարահանվել է նաև «Zerda» և «Eşref Saati» ռոմանտիկ սերիալներում։ Յավուզ Բինգյոլի մասնակցությամբ նկարահանված  ֆիլմերը հաջողակ էին․ «Երեք կապիկներ» ֆիլմը ցուցադրվեց 2008 թվականի Կաննի կինոփառատոնում, իսկ ռեժիսոր Ջեյրան Նյուրի Բիլգը ճանաչվեց լավագույն ռեժիսոր։ Մյուս ֆիլմը, որտեղ նկարահանվել է Բինգյոլը, «Նա հիմա բանակում է» ֆիլմն է, որը առաջադրվել է Ստամբուլի միջազգային կինոփառատոնի «Լավագույն թուրքական սերիալ» մրցանակին։

### Անձնական կյանք
2015 թվականի օգոստոսի 4-ին Յավուզ Բինգյոլը չորրորդ անգամ ամուսնացավ երգչուհի Օյկյու Գյուրմանի հետ։ Բինգյոլը ունի մեկ դուստր Թյուրքյու Սինեմի հետ առաջին ամուսնությունից։ Ուսումնառությունն անց է կացվել Միացյալ Նահանգներում։

## Ծանոթագրություններ

Կատեգորիա:Անձինք:Ստամբուլ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Ստամբուլում ծնված երաժիշտներ
Կատեգորիա:Թուրք երգիչ-երգահաններ
Կատեգորիա:Թուրք տղամարդ երգիչներ
Շերլոկ Հոլմսի արխիվը

**«Շերլոկ Հոլմսի արխիվը»** (անգլերեն՝ The Case-Book of Sherlock Holmes), խուզարկու Շերլոկ Հոլմսի մասին պատմող դետեկտիվ պատմվածքների վերջին ժողովածուն, որ հրատարակվել է Արթուր Կոնան Դոյլի կողմից։ Տպագրության է հանձնվել 1927 թվականին և իր մեջ է ներառում 1921-1927 թվականներին տպագրված պատմվածքները։

## Պատմվածքներ

## Էկրանավորում

* Գրեթե բոլոր պատմվածքներն էկրանավորվել են «Շերլոկ Հոլմսի արկածները» հեռուստասերիալի շրջանակներում։

## Ծանոթագրություններ

Կատեգորիա:Արթուր Կոնան Դոյլ
Կատեգորիա:Շերլոկ Հոլմս
Կատեգորիա:Անգլերեն գրքեր
Կատեգորիա:Անգլերեն գրականություն
Հետերոհայրիշխանություն

**Հետերոհայրիշխանություն** կամ **հետերոպատրիարխատ** (*[[հետերոսեքսուալություն]]* և *[[հայրիշխանություն]]* բառերից), սոցիալ-քաղաքական համակարգ, որտեղ ցիսգենդեր տղամարդիկ  իշխանություն ունեն ցիսգենդեր կանանց, այլ սեռական կողմնորոշում և գենդերային ինքնություն ունեցող անձանց նկատմամբ։ Հետերոհայրիշխանությունը տերմին է, որը ընդգծում է, որ կանանց և ԼԳԲՏՔ անձանց նկատմամբ խտրականությունը հիմնված է նույն սոցիալական սեքսիստ սկզբունքի վրա։

Հետերոհայրիշխանությունը ստեղծում է ռասայական և սեռական փոքրամասնությունների ճնշման և անհավասարության միջավայր։ Այն հիմնվում է գենդերային դերերի այն պատկերացումների վրա, որտեղ տղամարդիկ պատկերվում են ուժեղ, կարողունակ և խելացի, իսկ կանայք՝ թույլ, անկարող և հիմար։ Հարկադիր հետերոհայրիշխանության ռեժիմում ստեղծված գենդերային և սեռական այսպիսի ինքնություններն ապահովում են հետերոսեքսուալ տղամարդկանց իշխանությունը։

Հետերոհայրիշխանական հասարակության համար հիմնարար է գենդերը «կանանց խնդիրներին», իսկ սեռական կողմնորոշումը «սեռական փոքրամասնությունների խնդիրներին» վերագրելը։ Հետերոսեքսուալ տղամարդկանց այսպիսի համակարգը օժտում է առավելություն այլ գենդերի և սեռական փոքրամասնություն ունեցող անձանց նկատմամբ, որը խրախուսվում է և պարգևատրվում։

Ֆեմինիզմի տեսանկյունից «հայրիշխանություն» տերմինը բնութագրում է ընտանիքում հոր իշխանությունը, որտեղ կանայք դառնում են իշխանության ենթականեր։ 1980-ական և 1990-ական թվականներին քվիր տեսության առաջացման և հետերոնորմատիվության, գենդերային բինարության խնդրականացման հետ տղամարդու այսպիսի գերիշխանությունը սկսեց քննվել ոչ միայն սեռի և գենդերի, այլև սեռականության մակարդակում։ Հայրիշխանություն տերմինի հիման վրա սկսեց ձևավորվել հետերոհայրիշխանություն տերմինը՝ ընդգծելու տղամարդու գերակայությունը հասարակության մեջ սեքսիզմի/հետերոսեքսիզմի մշակութային գործընթացների արդյունքում։

Հետերոհայրիշխանությունը շատ հաճախ դառնում է ֆեմինիստական վերլուծությունների առարկա, որի օգնությամբ փորձ է կատարվում բացատրելու ժամանակակից հասարակության կառուցվածքը՝ հիմնված իշխանության և ճնշման փոխկապակցվածության հիերարխիկ համակարգի վրա։ Այս ենթատեքստում սովորաբար հասկանում են, որ տղամարդը սովորաբար զբաղեցնում է իշխանության գլխավոր դիրքը, իսկ կանայք հիմնականում ենթարկվում են սոցիալական ճնշումների։ Նմանօրինակ կառուցվածքը ամրապնդվում է գենդերային նորմերով, որոնք տղամարդկանց և կանանց վերագրում են տղամարդկային և կանացի հատկանիշներ։  Հետերոհայրիշխանությունը սոցիալ-քաղաքական գերիշխանության մի համակարգ է, որտեղ ցիսգենդեր հետերոսեքսուալ տղամարդկանց տրվում է առավելություն, և անձինք պարգևատրվում են տղամարդկային հատկանիշների արտահայտման համար։ Նմանապես, կանայք կամ կանացի հատկանիշներ ունեցող անձինք ստանում են ավելի քիչ արտոնություններ, որի պայմանավորում է սոցիալ-քաղաքական, տնտեսական անբարենպաստ վերաբերմունքի։

## Ծանոթագրություններ

Կատեգորիա:Պետական կառուցվածքներ
Կատեգորիա:Սեռական կողմնորոշում և հասարակություն